[image: ]
OSNOVNA ŠKOLA „STROŽANAC“
STROŽANAC-PODSTRANA
KLASA: 112-02/26-02/18
URBROJ: 2181-304-01-26-1
Podstrana, 16. listopada 2026.


Na temelju članka 107. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10. – ispr., 90/11., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23.), odredbi Pravilnika o radu OŠ „Strožanac”, Pravilnika o postupku zapošljavanja te procjeni i vrednovanju kandidata za zapošljavanje i Pravilnika o izmjenama Pravilnika o postupku zapošljavanja te procjeni i vrednovanju kandidata, Osnovna škola „Strožanac”, Blato 1, Strožanac – Podstrana, raspisuje


NATJEČAJ
za radno mjesto


1. Učitelj razredne nastave – 1 izvršitelj – na neodređeno/puno radno vrijeme 40 sati tjedno.

UVJETI:

Uz opći uvjet za zasnivanje radnog odnosa prema Zakonu o radu (Narodne novine, br. 93/14., 127/17., 98/19., 151/22. i 64/23.), osoba koja zasniva radni odnos u školskoj ustanovi mora ispunjavati i posebne uvjete za zasnivanje radnog odnosa.
Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućuje izvođenje odgojno-obrazovnog rada te odgovarajuća vrsta i razina obrazovanja kojom su osobe stručno osposobljene za obavljanje odgojno-obrazovnog rada.
Poslove učitelja razredne nastave u osnovnoj školi može obavljati osoba koja ima vrstu obrazovanja sukladno članku 105. stavak 5. Zakona o odgoju i obrazovanju u osnovnoj i srednjoj školi.

Odgovarajuća vrsta obrazovanja za učitelje razredne nastave propisana je člankom 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, br. 6/19. i 75/20.).

Kandidat koji je stekao obrazovnu kvalifikaciju izvan Republike Hrvatske dužan je dostaviti odgovarajuće isprave kojima dokazuje priznavanje inozemne obrazovne kvalifikacije i kojom se ostvaruje pravo na pristup i obavljanje regulirane profesije.

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10. – ispr., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23.).
Pisanu prijavu i dokaze o ispunjavanju uvjeta potrebno je dostaviti na adresu Škole (osobno ili putem pošte).
U prijavi (zamolbi) na natječaj potrebno je navesti osobne podatke podnositelja prijave: ime i prezime, adresu stanovanja, po mogućnosti broj telefona ili mobitela te po mogućnosti e-mail adresu.

Izrazi koji se u ovom natječaju koriste za osobe u muškom rodu su neutralni i odnose se na muške i na ženske osobe.
Na natječaj se mogu ravnopravno prijaviti osobe oba spola.

Kandidati uz prijavu trebaju priložiti:
- životopis,
- diplomu, odnosno dokaz o odgovarajućem stupnju obrazovanja,
- dokaz o državljanstvu,
- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana objave natječaja.
- ostale potrebne dokaze za kandidate koji su stekli inozemnu obrazovnu kvalifikaciju, te za kandidate koji se prema posebnim propisima pozivaju na pravo prednosti pri zapošljavanju pod jednakim uvjetima.

Navedene isprave, odnosno prilozi, dostavljaju se u neovjerenoj preslici. Prije sklapanja ugovora o radu odabrani kandidat dužan je predočiti sve isprave u izvorniku ili preslici ovjerenoj od strane javnog bilježnika.
 
Kandidati koji se po posebnim propisima pozivaju na prednost pri zapošljavanju dužni su se pozvati na to pravo, te dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja. Prednost u odnosu na druge kandidate ostvaruje se samo pod jednakim uvjetima. 

Dokaze koje je potrebno priložiti za ostvarivanje prava prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17., 98/19. i 84/21.) dostupni su na poveznici:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz domovinskog rata (Narodne novine, 84/21.)

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Način procjene, odnosno testiranja, te pravni i drugi izvori za pripremu kandidata bit će objavljeni najkasnije do isteka roka za podnošenje prijava na natječaj na javno dostupoj mrežnoj stranici Škole:
http://os-strozanac-podstrana.skole.hr/

Povjerenstvo za procjenu i vrednovanje kandidata pozvat će sve kandidate koji su pravodobno podnijeli potpune prijave sa svim potrebnim prilozima, odnosno ispravama, i koji ispunjavaju uvjete natječaja na procjenu, odnosno testiranje, najmanje pet dana prije dana određenog za provedbu procjene, odnosno testiranja, sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, koji je dostupan na mrežnoj stranici Škole:

http://os-strozanac-podstrana.skole.hr/skola/dokumenti/

U pozivu će biti navedeni način i područje procjene, odnosno testiranja. Poziv će se kandidatima dostaviti putem e-maila te će biti objavljen na mrežnoj stranici Škole:

http://os-strozanac-podstrana.skole.hr/

Kandidati koji su pravodobno podnijeli potpunu prijavu i ispunjavaju uvjete Natječaja obvezni su pristupiti procjeni, odnosno testiranju.
Za kandidata koji ne pristupi procjeni, odnosno testiranju, smatrat će se da je odustao od prijave na natječaj.

Osobni podaci kandidata prikupljaju se i obrađuju isključivo u svrhu provedbe natječajnog postupka, u skladu s Uredbom (EU) 2016/679 Europskog parlamenta i Vijeća od 27. travnja 2016. godine (Opća uredba o zaštiti podataka) i Zakonom o provedbi Opće uredbe o zaštiti podataka (Narodne novine, br. 42/18.).

Rok za podnošenje prijave na natječaj je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te na mrežnoj stranici i oglasnoj ploči Škole.

Nepotpune i nepravodobne prijave neće se razmatrati.

[bookmark: _GoBack]Prijavu s dokazima o ispunjavanju uvjeta Natječaja potrebno je dostaviti osobno ili poštom na adresu Škole: Osnovna škola „Strožanac“, Blato 1, 21 312 Podstrana, s naznakom „Za natječaj – učitelj razredne nastave“.

O rezultatima natječaja kandidati će biti obaviješteni preko mrežne stranice Škole u roku od 15 (petnaest) dana od dana sklapanja ugovora s izabranim kandidatom. U slučaju iz članka 23. stavak 4. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Strožanac, Strožanac-Podstrana, kandidati će biti obaviješteni pisanom poštanskom pošiljkom.


DATUM OBJAVE: 19. listopada 2026. godine


                                                                               RAVNATELJICA

                                                                        _________________________
                                                                             Žana  Prižmić, dipl.učit.

